ਟਰੰਪ ਸਰਕਾਰ ਨੇ ਵਿਦੇਸ਼ ਨੀਤੀ ਨਾਲ ਸੰਬੰਧਿਤ ਲਏ ਗਏ ਕੁਝ ਅਹਿਮ ਫ਼ੈਸਲੇ ਜੋਅ ਬਾਇਡਨ ਦੀਆਂ ਯੋਜਨਾਵਾਂ ਨੂੰ ਗੁੰਝਲਦਾਰ ਬਣਾ ਸਕਦੇ ਹਨ

ਵਿਸ਼ੇਸ਼ਣ "ਲੇਮ" ਜਾਣ ਵਾਲੇ ਰਾਸ਼ਟਰਪਤੀ ਦੀਆਂ ਸਿਆਸੀ ਗਤੀਵਿਧੀਆਂ ਜਾਂ ਫ਼ੈਸਲਿਆਂ ਦੀ ਹੱਦ ਨੂੰ ਦਰਸਾਉਂਦਾ ਹੈ। ਪਰ ਜਿਵੇਂ ਕਿ ਹੋਰ ਬਹੁਤ ਸਾਰੇ ਮੌਕਿਆਂ 'ਤੇ ਡੋਨਲਡ ਟਰੰਪ ਸਰਕਾਰ ਨੇ ਸਥਾਪਤ ਧਾਰਨਾਵਾਂ ਨੂੰ ਤੋੜਿਆ ਹੈ। 

ਹਾਲ ਹੀ ਦੇ ਕੁਝ ਹਫ਼ਤਿਆਂ ਅਤੇ ਦਿਨਾਂ ਵਿੱਚ ਐਗਜ਼ੀਕਿਊਟਿਵ ਨੇ ਵਿਦੇਸ਼ ਨੀਤੀ ਨਾਲ ਸੰਬੰਧਿਤ ਕੁਝ ਅਹਿਮ ਫ਼ੈਸਲੇ ਲਏ ਹਨ। ਇਹ ਫ਼ੈਸਲੇ ਨਵੇਂ ਅਮਰੀਕੀ ਰਾਸ਼ਟਰਪਤੀ ਜੋਅ ਬਾਇਡਨ  ਦੇ ਕੰਮਕਾਜ ਸ਼ੁਰੂ ਕਰਨ ਦੀਆਂ ਯੋਜਨਾਵਾਂ ਨੂੰ ਗੁੰਝਲਦਾਰ ਬਣਾ ਸਕਦੇ ਹਨ।

ਇਹ ਵੀ ਪੜ੍ਹੋ

ਇਸ ਦੀਆਂ ਕੁਝ ਉਦਾਹਰਣਾਂ ਇਹ ਹਨ।

ਕਿਊਬਾ ਅਤੇ ਅਮਰੀਕਾ ਵਿੱਚ 2016 ’ਚ ਮੁੜ ਰਿਸ਼ਤਿਆਂ ਦੀ ਸ਼ੁਰੂਆਤ ਹੋਈ ਸੀ

1. ਕਿਊਬਾ

11 ਜਨਵਰੀ ਨੂੰ ਸੱਤਾ ਤਬਾਦਲੇ ਦੇ ਮਹਿਜ਼ ਇੱਕ ਹਫ਼ਤਾ ਬਾਅਦ, ਟਰੰਪ ਪ੍ਰਸ਼ਾਸਨ ਨੇ ਲਾਤੀਨੀ ਅਮਰੀਕਾ ਬਾਰੇ ਕੁਝ ਅਹਿਮ ਐਲਾਨ ਕੀਤੇ। ਪ੍ਰਸ਼ਾਸਨ ਵਲੋਂ ਕਿਊਬਾ ਨੂੰ ਮੁੜ-ਅੱਤਵਾਦ ਨੂੰ ਸਪਾਂਸਰ (ਵਿੱਤੀ ਸਹਇਤਾ ਦੇਣ) ਕਰਨ ਵਾਲਿਆਂ ਦੀ ਸੂਚੀ ਵਿੱਚ ਸ਼ਾਮਲ ਕਰ ਲਿਆ ਗਿਆ। 

ਵਿਦੇਸ਼ ਮੰਤਰੀ ਮਾਈਕ ਪੋਂਪੀਓ ਵਲੋਂ ਜਾਰੀ ਇੱਕ ਬਿਆਨ ਵਿੱਚ ਕਿਹਾ ਗਿਆ, "ਇਸ ਯਤਨ ਦੇ ਨਾਲ ਅਸੀਂ ਕਿਊਬਾ ਸਰਕਾਰ ਨੂੰ ਜ਼ਿੰਮੇਵਾਰ ਠਹਿਰਾਉਂਦੇ ਹਾਂ ਅਤੇ ਇੱਕ ਸਪੱਸ਼ਟ ਸੁਨੇਹਾ ਭੇਜਦੇ ਹਾਂ ਕਿ ਕਾਸਤਰੋ ਸ਼ਾਸਨ ਅੰਤਰਰਾਸ਼ਟਰੀ ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਦਹਿਸ਼ਤਗਰਦੀ ਅਤੇ ਅਮਰੀਕੀ ਨਿਆਂ ਦੀ ਉਲੰਘਣਾ ਨੂੰ ਸਮਰਥਨ ਦੇਣਾ ਬੰਦ ਕਰੇ।"

ਆਪਣੇ ਫ਼ੈਸਲੇ ਦੇ ਪੱਖ ਵਿੱਚ ਦਲੀਲ ਦਿੰਦਿਆਂ ਪੋਂਪੀਓ ਨੇ ਕਿਊਬਾ ਵਲੋਂ ਜਨਵਰੀ 2019 ਵਿੱਚ ਬੋਗੋਟਾ ਪੁਲਿਸ ਅਕੈਡਮੀ ਵਿੱਚ ਹੋਏ ਬੰਬ ਧਮਾਕੇ, ਜਿਸ ਵਿੱਚ 22 ਲੋਕਾਂ ਦੀ ਮੌਤ ਹੋ ਗਈ ਸੀ ਦੇ ਮਾਮਲੇ ਵਿੱਚ, ਕੋਲੰਬੀਅਨ ਨੈਸ਼ਨਲ ਲਿਬਰੇਸ਼ਨ ਆਰਮੀ (ਈਐੱਲਐੱਨ) ਦੇ ਮੈਂਬਰਾਂ ਦੀ ਸਪੁਰਦਗੀ ਤੋਂ ਇਨਕਾਰ ਕਰਨ ਵੱਲ ਇਸ਼ਾਰਾ ਕੀਤਾ। 

ਇਸ ਦੇ ਨਾਲ ਹੀ ਉਨ੍ਹਾਂ ਨੇ ਕਿਊਬਾ ਦੀ ਵੈਂਨਜ਼ੂਏਲਾ ਨਾਲ ਭਾਈਵਾਲੀ ਬਾਰੇ ਵੀ ਕਿਹਾ। ਅਮਰੀਕਾ ਵੈਂਨਜ਼ੂਏਲਾ ਵਿੱਚ ਸਰਕਾਰ ਤਬਦੀਲੀ ਨੂੰ ਉਤਸ਼ਾਹਿਤ ਕਰ ਰਿਹਾ ਹੈ।

ਸਾਲ 2015 ਵਿੱਚ ਰਾਸ਼ਟਰਪਤੀ ਬਰਾਕ ਉਬਾਮਾ ਨੇ ਕਿਊਬਾ ਨੂੰ ਇਸ ਸੂਚੀ ਵਿੱਚੋਂ ਬਾਹਰ ਕਰ ਦਿੱਤਾ ਸੀ। ਕਿਊਬਾ ਸਾਲ 1982 ਤੋਂ ਇਸ ਸੂਚੀ ਵਿੱਚ ਸ਼ੁਮਾਰ ਸੀ। 

ਇਹ ਵੀ ਪੜ੍ਹੋ

ਬਰਾਕ ਪ੍ਰਸ਼ਾਸਨ ਦੇ ਇਸ ਬੁਨਿਆਦੀ ਕਦਮ ਨਾਲ ਦੋਵਾਂ ਦੇਸਾਂ ਦੇ ਕੂਟਨੀਤਕ ਸਬੰਧ ਮੁੜ-ਸੁਧਰਨੇ ਸ਼ੁਰੂ ਹੋਏ ਸਨ। ਪਰ ਟਰੰਪ ਪ੍ਰਸ਼ਾਸਨ ਦੌਰਾਨ ਇਹ ਰੁਖ਼ ਫ਼ਿਰ ਤੋਂ ਬਦਲ ਗਿਆ।

ਬਾਇਡਨ ਵਲੋਂ ਟਾਪੂ ਨਾਲ ਸਬੰਧਾਂ ਵਿੱਚ ਸੁਧਾਰ ਦੀ ਇੱਛਾ ਜ਼ਾਹਿਰ ਕੀਤੀ ਗਈ ਸੀ। ਰਾਸ਼ਟਰਪਤੀ ਉਬਾਮਾ ਵਲੋਂ ਸ਼ੁਰੂ ਕੀਤੀ ਵਚਨਬੱਧਤਾ ਦੇ ਪੱਧਰ ਨੂੰ ਮੁੜ ਸਥਾਪਤ ਕਰਨ ਦੀ ਗੱਲ ਵੀ ਕਹੀ ਗਈ ਸੀ। 

ਇਸ ਵਿੱਚ ਕਿਊਬਨ-ਅਮਰੀਕੀ ਪਰਿਵਾਰਾਂ ਨੂੰ ਆਪਣੇ ਪਰਿਵਾਰਾਂ ਨੂੰ ਮਿਲਣ ਅਤੇ ਪੈਸੇ ਭੇਜਣ ਦੀ ਆਗਿਆ ਦੇਣਾ ਵੀ ਸ਼ਾਮਲ ਸੀ, ਪਰ ਸ਼ਾਇਦ ਨਵੇਂ ਫ਼ੈਸਲੇ ਇਸ ਕਦਮ ਨੂੰ ਥੋੜਾ ਹੌਲੀ ਕਰ ਦੇਣ।

ਬਰਾਕ ਪ੍ਰਸ਼ਾਸਨ ਦੇ ਬੁਨਿਆਦੀ ਕਦਮ ਨਾਲ ਦੋਵਾਂ ਦੇਸਾਂ ਦੇ ਕੂਟਨੀਤਕ ਸਬੰਧ ਮੁੜ-ਸੁਧਰਨੇ ਸ਼ੁਰੂ ਹੋਏ ਸਨ

ਸਮੀਖਿਆਕਾਰ ਚੇਤਾਵਨੀ ਦਿੰਦੇ ਹਨ, ਕਿਊਬਾ ਨੂੰ ਲਿਸਟ ਵਿੱਚ ਸ਼ਾਮਲ ਕਰਨ ਦੇ ਫ਼ੈਸਲੇ ਨੂੰ ਉਲਟਾਉਣ ਲਈ, ਸਟੇਟ ਵਿਭਾਗ ਨੂੰ ਇੱਕ ਰਸਮੀ ਸਮੀਖਿਆ ਕਰਨੀ ਪਵੇਗੀ ਜਿਸ ਵਿੱਚ ਮਹੀਨੇ ਲੱਗ ਸਕਦੇ ਹਨ। 

ਯੂਨਾਈਟਿਡ ਸਟੇਟਸ ਕਿਊਬਾ ਇਕਨਾਮਿਕਸ ਐਂਡ ਟਰੇਡ ਕਾਉਂਸਲ ਦੇ ਪ੍ਰਧਾਨ ਜੌਨ ਕਵੋਲਿਚ ਨੇ ਬੀਬੀਸੀ ਨੂੰ ਨਵੀਂ ਕਾਰਵਾਈ ਬਾਰੇ ਜਾਣਕਾਰੀ ਮਿਲਣ ਤੋਂ ਬਾਅਦ ਦੱਸਿਆ, "ਇਸ ਨਾਮਜ਼ਦਗੀ ਨੂੰ ਮੁੜ ਬਦਲਣ ਵਿੱਚ ਸਮਾਂ ਲੱਗੇਗਾ।"

ਕਵੋਲਿਚ ਇਸ ਗੱਲ ਨੂੰ ਵੀ ਪੱਕਿਆ ਕਰਦੇ ਹਨ  ਕਿ ਟਰੰਪ ਦੁਆਰਾ ਕਿਊਬਾ ਅਤੇ ਵੈਂਨਜ਼ੂਏਲਾ ਦਰਮਿਆਨ ਦੱਸੇ ਗਏ ਸਬੰਧ ਵੀ ਬਾਇਡਨ ਲਈ ਸਮੱਸਿਆ ਪੈਦਾ ਕਰ ਸਕਦੇ ਹਨ।

ਉਹ ਕਹਿੰਦੇ ਹਨ, "ਟਰੰਪ ਪ੍ਰਸ਼ਾਸਨ ਨੇ ਸਫ਼ਲਤਾਪੂਰਵਕ ਤਰੀਕੇ ਨਾਲ ਕਿਊਬਾ ਅਤੇ ਵੈਂਨਜ਼ੂਏਲਾ ਨੂੰ ਆਪਸ ਵਿੱਚ ਜੋੜ ਦਿੱਤਾ ਹੈ, ਆਉਣ ਵਾਲੇ ਬਾਇਡਨ ਪ੍ਰਸ਼ਾਸਨ ਨੂੰ ਵੀ ਅਜਿਹਾ ਕਰਨਾ ਪਵੇਗਾ ਅਤੇ ਹੋ ਸਕਦਾ ਹੈ ਕਾਂਗਰਸ ਵਲੋਂ ਕਿਊਬਾ ਨੂੰ ਲਿਸਟ ਵਿਚੋਂ ਬਾਹਰ ਕਰਨ ਦੀ ਬਜਾਇ ਵੈਂਨਜ਼ੁਏਲਾ ਨੂੰ ਸ਼ਾਮਲ ਕਰਨ ਲਈ ਦਬਾਅ ਪਾਇਆ ਜਾਵੇ।"

9 ਜਨਵਰੀ ਨੂੰ ਪੋਂਪੀਏ ਨੇ ਅਮਰੀਕਾ ਅਤੇ ਤਾਇਵਾਨ ਦਰਮਿਆਨ ਰਾਜਦੂਤਾਂ 'ਤੇ ਲੱਗੀਆਂ ਪਾਬੰਦੀਆਂ ਨੂੰ ਹਟਾਉਣ ਦਾ ਐਲਾਨ ਕੀਤਾ ਸੀ

2.ਚੀਨ ਬਾਰੇ ਫੈਸਲੇ 

ਕਾਰਜਕਾਲ ਪੂਰਾ ਕਰਕੇ ਜਾਣ ਵਾਲੇ ਟਰੰਪ ਪ੍ਰਸ਼ਾਸਨ ਵਲੋਂ ਲਏ ਗਏ ਕਈ ਫ਼ੈਸਲਿਆਂ ਨੇ ਦੋ ਮਹਾਂ-ਸ਼ਕਤੀਆਂ...